gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl la gl gl gl gl gl gl gl sv en sv fr de de gl gl gl gl gl gl gl gl gl gl gl gl gl es gl gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - 'Morto o can, acabouse a rabia'
Xoves, quinta feira, 06 de outubro de 2022
Xestionado pola Federación Ecoloxista Galega e Vieiros
O Concello do Carballiño (PSOE) nega que se estean a sacrificar os animais da canceira municipal, malia a existencia dalgunhas evidencias.
As asociacións ecoloxistas Matar por matar, Non e Amigos da Terra levan tempo denunciando as condicións deplorábeis en que viven os cans que o Concello do Carballiño 'almacena' na canceira municipal.
Dende o pasado 1 de xaneiro, logo dun acordo plenario aprobado cos votos do BNG e do PP, a Concellaría de Medio Ambiente xestiona directamente a instalación, aínda as organizacións denunciantes aseguran que este labor xa o desempeñaba a Administración local cando a encargada era unha outra organización subcontratada. Esta acusación provocou que o caso estea nos tribunais.
A todas luces unha cousa mellorou nestes dous meses: o espazo. Segundo confesa Montse Valencia, asesora xurídica de Amigos da Terra, na visita que fixeron á canceira en novembro comprobaron que os animais vivían amoreados nas gaiolas. Este martes, achegáronse de novo "como posíbeis adoptantes", e desapareceran os problemas de espazo. Mais tamén arredor dun cento de cans.
Tendo en conta que as adopcións levan tempo paralizadas -tal e como confesou nos medios a concelleira de Medio Ambiente, María Xosé Pérez, e confirma Xulio Fernández, voceiro de Matar por matar, Non-, ambas as dúas asociacións ecoloxistas decidiron pór en coñecemento do Seprona -que acudiu ao lugar e fixo o correspondente atestado e censo oficial- esta nova circunstancia.
Foxa de cadáveres na canceira
A maiores constatouse -tamén fotograficamente- a existencia no propio recinto dunha foxa de profundidade indeterminada con varios cans mortos e cubertos por cal. A lexislación europea estabelece que debe ser un xestor especializado o que se encargue, ben do soterramento dos cadáveres, ben da súa incineración.
A actual situación, asegura Valencia, podería afectar a saúde dos traballadores da canceira e a do resto de animais. "O que queremos que se investigue é como e por que se produciron estas mortes. Se se paralizaron as adopcións, onde van os cans? Hai un servizo veterinario que certifique as mortes?"
A estas preguntas respondeu esta cuarta feira o Concello, que convocou os medios nas instalacións e emitiu un comunicado. Afirman que as persoas que o martes visitaron a canceira "irromperon pola forza"; aseguran que "non existe sacrificio nin eutanasia"; argumentan que a redución de exemplares, "un número inferior do denunciado", se debe a "causas naturais"; e din que a foxa "non é actual".
"Sen luz nin auga"
As fotos, no entanto, tal e como sinala Xulio Fernández, amosan que o sangue dos cans aínda está fresco, o que demostra que a súa morte se produciu despois do 1 de xaneiro, afirma. De feito, o protocolo de actuación require que a instalación -proporcionalmente moito máis custosa que a de, por exemplo, Compostela- conte cunha neveira onde conservar os cadáveres até que o xestor os recolla.
Porén, segundo denuncia o voceiro de Matar por matar, Non, a canceira carece de luz e auga corrente, porque "as tubaxes están cheas de ratas e hai curtocircuítos". O Concello négao; di que se cumpre o protocolo e recoñece que dende que asumiron a súa xestión pasaron varios días sen que houbese luz, algo que agora "xa está solucionado".
Preguntados pola cuestión da atención veterinaria, fontes do departamento que dirixe María Xosé Pérez -esposa do conselleiro de Medio Ambiente en funcións e posíbel secretario xeral do PSdeG, Pachi Vázquez- din que contan coa colaboración "temporal" dunha clínica veterinaria do Carballiño. A razón é que están á espera de que sexan aprobadas as normas polas que se rexirá a canceira -publicadas no BOP do 23 de febreiro (.pdf)- e que impiden que polo momento haxa un "convenio formal".
Información relacionada na web de Matar por matar, Non
Información relacionada na web de Amigos da Terra
Web do Concello do Carballiño, con actualidade municipal
Amigos da Terra reitera o seu posicionamento sobre a lamentable situación da canceira de O Carballiño
ADEGA reitera as denuncias sobre a canceira do Carballiño
ADEGA comparte as críticas sobre a xestión da canceira do Carballiño
Lamentable situación na que se atopan as instalacións da canceira municipal de O Carballiño
"Nas canceiras o que menos importa son os cans, para eles son mercadorías"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Dúas imaxes da foxa, este martes / Fotos: Amigos da Terra e Matar por matar, Non
Varias gaiolas, antes ateigadas, agora están baleiras / Fotos: Amigos da Terra e Matar por matar, Non
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto